***9. Napirendi pont***

***ELŐTERJESZTÉS***

***Felcsút Községi Önkormányzat Képviselő-testületének***

***2017. szeptember 25-i ülésére***

***Előterjesztés címe és tárgya:***

*a Felcsút belterületi 497. helyrajzi számú ingatlan területrészének megvásárlása a tervezett óvodabővítés megvalósításához szükséges mértékben*

***A tárgykört rendező jogszabály:***

* ***Magyarország helyi önkormányzatairól szóló 2011. évi CLXXXIX. törvény***
* ***A Polgári Törvénykönyvről szóló 2013. évi V. törvény***

***Előterjesztő: Mészáros Lőrinc polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*Az óvoda bővítése kapcsán, az esetleges belső parkolók kialakítása miatt a 497. hrsz-ú ingatlan résztulajdonosa, Rácz Zsuzsanna az előterjesztésemhez csatolt ajánlattal kereste meg Önkormányzatunkat. Az általa használt telek hátsó része használatával a belső, dolgozói parkolót fentebb tudnánk elhelyezni, és közvetlenül oldalról csatlakozhatna a telek mellett futó szervízúthoz.*

*A vételre felajánlott telek alatt - a szintén csatolt képek szerinti - hozzávetőlegesen öt méter széles és 13 méter hosszú, terméskővel kirakott pince található, mely pl. múzeumként, vagy egyéb látványosságként is használható lehet.*

*A tulajdonos által ajánlott vételár 3990.- Ft/m2.*

*A piaci érték megállapítására előzetesen forgalmi értékbecslést szereztem be, melyet előterjesztésemhez mellékeltem. Ennek alapján az ajánlott vételár a képviselő-testület támogató döntése esetén elfogadható.*

*A vásárlási szándék esetén az ingatlanon fennálló közös tulajdon megszüntetése olyan előkérdés, melynek realizálásig csupán elvi döntést tudunk hozni. Ennek megfelelően kérem az előterjesztés megvitatását és a határozati javaslat jóváhagyását.*

*Felcsút, 2017. szeptember 21.*

***Mészáros Lőrinc***

***.. polgármester***

***Határozati javaslat***

***Felcsút Község Önkormányzat Képviselő-testületének***

***…/2017. (IX.25.) számú határozata***

***a Felcsút belterületi 497. helyrajzi számú ingatlan részleges megvásárlásáról***

*Felcsút Községi Önkormányzat Képviselő-testülete a Felcsút belterületi 497. helyrajzi számú ingatlan területéből kialakított területrésznek a Kastély Óvoda ingatlanjának bővítése céljából történő megvásárlásáról az alábbi elvi döntést hozza:*

*1., Amennyiben az érintett ingatlan tulajdoni helyzete rendezésre kerül és az azon fennálló közös tulajdont a tulajdonostársak akként szüntetik meg, hogy a telek hátsó része természetes egységet alkot, a Képviselő-testület kinyilvánítja azon szándékát, hogy ezt a területrészt megvásárolja.*

*2., Az eladásra kínált ingatlan tulajdoni helyzetének rendezését követően a megajánlott 3.990.- Ft négyzetméterenkénti árat elfogadja.*

*Határidő: Azonnal*

*Felelős: Polgármester*